חוק תקציב המדינה לשנים 2017 ו-2018 (הוראות מיוחדות) (הוראת שעה), התשע"ו-2016 
הצעת חוק ממשלתית, הכנסת ה-20
פורסם: ספר החוקים, חוברת 2576, עמ' 1184, 2016-08-11T00:00:00+03:00
חוק תקציב המדינה לשנים 2017 ו-2018 (הוראות מיוחדות) (הוראת שעה), התשע"ו-2016 (להלן – החוק), התקבל בקריאה השנייה והשלישית ביום כ''ז בתמוז התשע''ו (2.8.2016). החוק קובע הסדרים משלימים לחוק יסוד: תקציב המדינה לשנים 2017 ו-2018 (הוראות מיוחדות) (הוראת שעה), לגבי אופן הניהול בפועל של התקציב הדו-שנתי ובכלל זה קובע התאמות פרטניות של הוראות בחוקים שונים המתייחסות לחוק תקציב שנתי רגיל, למצב של חוק תקציב דו-שנתי. כן, נקבעו הוראות משלימות מפורטות ומיוחדות לעניין מנגנון "ההתכנסות" כך שהדוח לעניין קיום ההפרשים שתגיש הממשלה לכנסת שאמור לכלול בין היתר את סכום ההוצאה הממשלתית הצפויה לשנת 2018 לא יביא בחשבון סכומים המובאים בחקיקה שטרם הושלמה או בהחלטות ממשלה שטרם אושרו. התכנית המאזנת תוגש לכנסת לא יאוחר מיום 1.11.17 ואם בוצעו חלק מפעולות האיזון ונותר עדיין הפרש יעשה קיצוץ רוחבי של 1% מסכום ההוצאה הממשלתית, אולם חלוקת ההפחתה או הסכומים בין התכניות בסעיפי התקציב שבהם החליטה הממשלה להפחתת תובא לאישורה המוקדם של ועדת הכספים ואם לא ניתן אישור כאמור יופחתו הסכומים בכלל התכניות שבאותו סעיף תקציב ביחס שווה. אם לאחר הקיצוץ הרוחבי יוותר הפרש – יחוייב שר האוצר לבצע פעולות בתחום סמכותו לפי דין לשם כיסוי ההפרש שנוצר.